Publication: Magyar Közlöny
Issue: MK-2011-8 (Year: 2011, Number: 8)
Era: contemporary
Section: 1. A közoktatásról szóló, többször módosított 1993. évi LXXIX. törvény (a továbbiakban: közoktatásról szóló törvény)
Paragraph Index: 1695

10. évfolyam Fejlesztési feladatok Ismertesse meg a tanulókkal – a stilizáció eljárásait – szimbolikus ábrázolás eljárásait – a szerepépítést elõsegítõ egyes munkamódszereket, eljárásokat (pl. belsõ monológ, szereplõk elõ– és utóéletének megírása, emblematikus tárgy, gesztus) – a szerep felépítésének nélkülözhetetlen feltételeit (pl. szereptudás, darabismeret, háttérismeretek) – a jellemábrázolás legfontosabb követelményeit – a cselekvõ elemzés alapjait – egy elõadás stiláris egységének jelentõségét, a stiláris elmozdulásban rejlõ kifejezõerõt – a drámai alapanyag színrevitelének állomásait és ezek célját – egy elõadás hatásdramaturgiájának alapvetõ tényezõit (pl. tempó, kontraszt, várakozás) – a státuszok jelentõségét – a különbözõ státuszjeleket Fejlessze a tanulók – közös célért, közösségben végzett tevékenységének lelki feltételeit – szimbolikus színpadi jelek alkotására és értelmezésére irányuló képességeit – szerepformálási képességeit – a jeleneteken átívelõ folyamatos jelenlét képességét Ösztönözze a tanulókat – rendszeres színházlátogatásra (ezen belül diákszínpadi elõadások megtekintésére) – a diákszínjátszás és az alternatív színházi világ legfontosabb eseményeinek figyelemmel kísérésére – színházi irodalom és szaksajtó olvasására – az elsajátított színjátszói képességek, készségek, ismeretek közönség elõtt történõ bemutatására – legalább egy – a tanultak elsajátítását segítõ – színvonalas (élõ) színházi elõadás megtekintésére Tananyag A záró évfolyamon a tanulókkal magasabb szinten ismételjük a továbbképzõ legfontosabb gyakorlatait, ezáltal tudatosítjuk bennük az általuk és velük bejárt utat, lehetõséget nyújtunk a színjátszói készségek, képességek és ismeretek szintetizálására. Új elem, hogy stlilizációval, szimbolikus ábrázolással tudjanak összetettebb, ambivalensebb, egyetemesebb jelenségek kifejezésére kísérletet tenni. Ezáltal elmélyülnek a mûvészi ábrázolás, színházi jelentésképzés kérdéseiben. A tanulók megismerkednek a státuszjátékok alapjaival és a bonyolultabb szerkezetû, hosszabb idõt igénybe vevõ improvizációkkal. A tanév során készülõ jelenetek, ezekbõl szerkesztett játék vagy elõadás egyfajta szintézisre ad lehetõséget, ezzel együtt a képzés során megszerzett tudás alkalmazására: a következetes, igényes színházi alkotómunka megismerésére, annak megtapasztalására, hogy a színházi jelek rendszerében minden elemnek tudatos alkotói szándékot kell tükröznie. Ennek részeként a tanulók a színészi munka mellett kapjanak módot arra, hogy egy produkció létrehozásához szükséges más színházi tevékenységekben is (csoport szinten: az összes alapvetõ fontosságú színházi munkában) kipróbálhassák magukat. Szabályjátékok Ön– és társismereti játékok (”helyem a csoportban”) Összetettebb, nagyobb koncentrációt igénylõ bizalomgyakorlatok Fantáziát fejlesztõ feladatok a szimbolikus kifejezés jegyében Státuszjátékok alapjai, „sajátstátusz”–játékok, státuszok váltogatása Etûdök különbözõ stílusokban – stílusgyakorlatok A szerepek, a kontextus, az atmoszféra tartása hosszú improvizációkban Hosszú improvizációk a stílus, a státusz, a színpadi kapcsolat tartásával, illetve ezek tudatos váltásával A színész játéka – amikor a mozgásé, a gesztusé a fõszerep Gesztikus tartalmak a szimbolikus kifejezés érdekében) A vokális kifejezõ eszközök színpadi használata Etûdök zenei motívumok alapján A különbözõ auditív színházi eszközök alkalmazása (pl. emberi és zenei hang, zörej) A szöveg, mint a stilizáció kiindulópontja (asszociációkeltõ alapanyag) A szöveg, mint vokális alkotás alapja Követelmények A tanulók ismerjék – a drámai alapanyag színrevitelének állomásait és ezek célját – a cselekvõ elemzés alapjait – egy elõadás stiláris egységének jelentõségét, a stiláris elmozdulásban rejlõ kifejezõerõt – a szimbolikus ábrázolás és a stilizáció gyakorlati jelentõségét, hatását – a szerepépítést elõsegítõ egyes munkamódszereket, eljárásokat (pl. belsõ monológ, szereplõk elõ– és utóéletének megírása, emblematikus tárgy, gesztus) illetve feltételeket (szereptudás, darabismeret, háttérismeretek) – a státusz jelentõségét – a különbözõ státuszjeleket – egy elõadás hatásdramaturgiájának alapvetõ tényezõit (pl. tempó, kontraszt, várakozás) – a stilizáció és a szimbolikus ábrázolás színpadi lehetõségeit Legyenek képesek – a megszerzett készségek alkalmazására a kifejezés érdekében – a kifejezés érdekében az „eszköztelen” színpadi létezéstõl az expresszív játékmódig tartó skálán különbözõ megnyilvánulásokra – több jeleneten áthúzódó szerepív ábrázolására – különbözõ státuszú figurák megformálására – jeleneten belül státuszt módosítani – jellemfejlõdés alapszintû bemutatására – társaikkal kisebb csoportokban önálló jelenetalkotási munkára – az improvizáció stiláris egységének megõrzésére, a stiláris váltás tudatos használatára – ötleteiket az éppen készülõ jelenethez, illetve a színre állított produkcióhoz, a színre állítás folyamatához igazítani Követelmények a továbbképzõ évfolyamok elvégzése után A tanulók ismerjék – a leggyakoribb drámai/színházi konvenciókat, azok alkalmazását – a legfontosabb kortárs és/vagy történeti színházi stílusokat, színházi mûfajokat – egy jelenet indításának, zárásának, fordulatainak, feszültségének, tétjének gyakorlati jelentõségét és hatását – a színházi alkotófolyamatot, illetve az együttjátszást szolgáló cselekvésformákat, technikákat – a szerepépítés legfontosabb módszereit, a színészi játék alapvetõ iskoláit – a színészi alkotómunka fázisait, fõbb összetevõit Legyenek képesek – koncentráltan, társaira figyelve, velük együttmûködve részt venni tréningeken, próbamunkában, elõadásokon – a színjátékot, mint kommunikációs formát használni az önkifejezésre, a valóság tanulmányozására, – színházi improvizációra – az improvizációk elemzésére, értékelésére – egyes színészi technikák tudatos alkalmazására – karakterábrázolásra mozgásos, nyelvi, beszédtechnikai eszközökkel – alkattól, képességektõl függõen különféle szerepek megformálására – rendezõi instrukciók mentén végzett munkára – drámai szövegek értõ, színházi megközelítésû olvasására A mûvészeti záróvizsga követelményei A vizsga részei A vizsga gyakorlati vizsgarészbõl áll A vizsga tantárgya és idõtartama Dráma és színjáték improvizáció 3–5 perc színpadi produkció – jelenet 5–7 perc vagy – elõadás 15–30 perc A vizsga tartalma A dráma és színjáték gyakorlati vizsga két részbõl tevõdik össze: Improvizáció Az improvizáció megadott instrukciók (pl. a jelenet témája, figurái, tárgyai, helyszíne, idõpontja) alapján rögtönzött szöveges és szöveg nélküli kétfõs jelenet lehet. A szaktanárnak – a tanulók életkori sajátosságainak megfelelõ – legalább tíz kétfõs improvizációs feladatból álló tételsort kell összeállítania. A tételsornak szöveggel és szöveg nélkül elvégzendõ feladatokat egyaránt kell tartalmaznia. Az egyes tételekben meg kell adni a jelenet eljátszásához szükséges instrukciókat. A vizsgán a tanulók szabadon vagy a szaktanár irányításával párokat alkotnak, és közösen húznak a feladatokat tartalmazó tételek közül. Az etûd bemutatása után a vizsgabizottság instrukciók alapján variációk bemutatását kéri. A felkészülési idõ 5 perc. Színpadi produkció A produkció szabadon választott drámai vagy dramatizált mû, illetve rögzített improvizáció alapján készített prózai színházi produkció (2–3 fõs jelenet/csoportos elõadás) vagy szerkesztett játék lehet. A produkcióban a tanulónak egyéni feladatok, önálló akciók végrehajtásával kell közremûködnie. A vizsga értékelése – Improvizáció – Az instrukciók megértése, követése – A színpadi megjelenítés alapvetõ szabályainak alkalmazása (érthetõség, láthatóság) – Együttmûködés (közös jelenetépítés, társak ötleteinek elfogadása, cselekménybe illesztése, rugalmasság – reakció váratlan történésekre) – Stílusérzék (közös játékstílus kialakítása, a választott stílus megtartása, illetve együttes stílusváltás, vagy a játékstílusok tudatos ütköztetése a kifejezés érdekében, az egyes elemek – gesztus, beszédmód, nyelv, mozgás – egysége) – Figyelem, koncentráció – Karakterábrázolás (a karakter tartása, a karakter tipikus jegyeinek kiemelése, a karakterépítés eszköztárának gazdagsága) – A színjáték hitelessége (az ábrázolás mélysége, igazságtartalma, személyessége, a figurák közti viszonyok, viszonyváltozás érzékletes ábrázolása) – Az improvizáció „dramaturgiája” (a jelenet indítása, jelenet zárása, cselekményépítés, sûrítés képessége, feszültségteremtés, fordulatok) – Atmoszférateremtés – Színjátszói kifejezõeszközök, intenzitás – Fantázia, ötletesség, humor – Színpadi produkció (elõadás, jelenet) – Koncentráció, figyelem – Együttmûködés (a jelenet tempójának közös kialakítása, a partner impulzusainak elfogadása, erõs impulzusok küldése a partner felé, közös cselekményvezetés, társakkal összehangolt váltások, közös játékstílus kialakítása, tartása) – Hiteles játékmód (nyelvi és nem nyelvi kifejezõeszközök hiteles alkalmazása, személyessége, életélmények, tapasztalatok játékká formálása, a figurák közti viszonyok, viszonyváltozás érzékletes ábrázolása) – A játék intenzitása – Karakterábrázolás (a karakter tartása, a karakter tipikus jegyeinek kiemelése, a karakterépítés eszköztárának gazdagsága, a karakterábrázolás elmélyítése, személyessé tétele) – Stílusérzék (alkalmazkodás a produkció játékstílusához, közös stílushoz illeszkedõ színjátékos kifejezõeszközök) – Ritmusérzék (a játék tempójának érzékelése, tartása, pontos, társakhoz igazodó tempóváltás) – Feszültségteremtés – Atmoszférateremtés – Verbális kifejezõeszközök használata A tananyag feldolgozásához szükséges kötelezõ (minimális) taneszközök Színpad vagy dobogók Egészalakos tükör Ritmus– és dallamhangszerek CD–lejátszó vagy magnó Tévé, videó– vagy DVD–lejátszó Videokamera Alapvetõ fénytechnika (reflektorok, állványok, fényszabályozó egység, árnylámpák, spotlámpák, mobil fényforrások) A gyakorlatokat, improvizációkat, etûdök vagy elõadások létrehozását segítõ CD–k, DVD–k Tornaszõnyeg BÁBJÁTÉK TANSZAK BÁBJÁTÉK A tantárgy célja, hogy a tanulók a bábjátékot, mint komplex mûvészeti kifejezési formát élményszerûen, elsõsorban játékba ágyazottan ismerjék meg. A képzés feladata, hogy biztosítson lehetõséget az önkifejezésre, a tanulók által elkészített egyszerûbb kivitelezésû bábok használatára, képességeik szerint nagyobb technikai tudást igénylõ bábtechnikák megismerésére és alkalmazására, a megszerzett ismeretek bõvítésére és a kialakított készségek továbbfejlesztésére. Biztosítson lehetõséget, továbbá csoportos produkciók létrehozására és bemutatására, de a kísérletezést szolgáló tevékenységformákra is. Elõképzõ évfolyamok

Source: https://magyarkozlony.hu/hivatalos-lapok/bf639a8e71b32950925d5fb0e4e9bf74c9366088/dokumentumok/a0e982309088c919fabefc5e5896dd35d59239d3/letoltes